CELEX: C2005/281/51
Language: el
Date: 2005-11-12 00:00:00
Title: Υπόθεση T-327/05: Προσφυγή της 11ης Αυγούστου 2005 — Thierry κατά Επιτροπής

12.11.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/27
            
         Προσφυγή της 11ης Αυγούστου 2005 — Thierry κατά Επιτροπής
   (Υπόθεση T-327/05)
   (2005/C 281/51)
   Γλώσσα διαδικασίας: η γαλλική
   Διάδικοι
   
      Προσφεύγων: Michel Thierry (Howald, Λουξεμβούργο) [Εκπρόσωποι: G. Bounéou και F. Frabetti, δικηγόροι]
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος
   Ο προσφεύγων ζητεί από το Πρωτοδικείο:
   
               —
            
            
               να ακυρώσει τον πίνακα των υπαλλήλων που προήχθησαν κατά την περίοδο προαγωγών 2004, καθόσον στον πίνακα αυτόν δεν περιελήφθη το όνομα του προσφεύγοντος, καθώς και, επικουρικώς, τις προπαρασκευαστικές της αποφάσεως αυτής πράξεις·
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Με την προσφυγή του, ο προσφεύγων βάλλει κατά της αποφάσεως της Επιτροπής να μην τον προαγάγει στον βαθμό Α5 κατά την περίοδο προαγωγών 2004. Υποστηρίζει ότι το νέο σύστημα προαγωγών βάσει της χορηγήσεως μορίων προτεραιότητας στους υπαλλήλους, το οποίο εφάρμοσε εν προκειμένω η Επιτροπή, αποδίδει υπερβολική σημασία στην αρχαιότητα ως κριτήριο προαγωγής. Ως εκ τούτου, ο προσφεύγων θεωρεί ότι, στην περίπτωσή του, δεν έγινε συγκριτική εξέταση των προσόντων, κατά παράβαση του άρθρου 45 του ΚΥΚ, των γενικών εκτελεστικών του άρθρου αυτού διατάξεων, του Διοικητικού Οδηγού αξιολογήσεως και προαγωγής, καθώς και κατά παραβίαση της αρχής της απαγορεύσεως των διακρίσεων. Βάσει των ιδίων στοιχείων, επικαλείται επίσης παραβίαση της αρχής της απαγορεύσεως των αυθαιρέτων διαδικασιών, παράβαση της υποχρεώσεως αιτιολογήσεως, παραβίαση της αρχής της προστασίας της δικαιολογημένης εμπιστοσύνης, παράβαση του κανόνα «patere legem quam ipse fecisti», καθώς και κατάχρηση εξουσίας.